Treflatbiller

Treflatbiller (Brontinae) er en underfamilie av skogflatbiller som tidligere ble regnet til gruppen flatbiller (Cucujidae). 


== Utseende ==
Små (1,3 – 5,5 mm), flate, avlange og parallellsidige biller. Oversiden er fint hårete og matt, og de er som oftest brunlige på farge. Hodet er stort, omtrent så bredt som brystskjoldet, med små, runde fasettøyne. Antennene er 11-leddete (sjelden 9-leddete), omtrent så lange som hodet og brystskjoldet til sammen, og tråd- eller svakt kølleformede. Brystskjoldet (pronotum) varierer mye i formen. Det har ofte tenner langs sideranden, eller fremskytende forhjørner, og lengdefurer på oversiden. Dekkvingene er avlange, vanligvis med punktrekker. Beina er vanligvis forholdsvis korte, med fem-leddete føtter der det fjerde leddet er svært lite og lett å overse (pseudotetramere føtter). Som oftest er minst ett av fotleddene tolappet.


== Levevis ==
Mange av artene er som navnet (både det norske og det latinske) sier skogsinsekter, men da de lever mesteparten av livet under barken på døde trær, ser man dem sjelden. Av og til kan man finne dem rundt nyfelt tømmer. Den flate kroppsformen hjelper dem til å bevege seg under barken. Man vet ikke sikkert hva de spiser, men det er antatt at de ikke er rovdyr, kanskje heller soppetere. Noen arter finnes også mellom løvstrø.
De mest kjente artene i denne familien er de som lever innendørs og gjør skade på matvarer. Dette gjelder slekter som Nausibius, Ahasverus og Oryzaephilus. Siden disse billene opprinnelig er tropiske, trives de best i oppvarmede rom, et moderne kjøkken er utmerket for dem. Billene er små, slanke og flate og kan gjemme seg i svært små sprekker, de er derfor vanskelige å bli kvitt fra skuffer og skap om de først har kommet inn. Angrepne matvarer kastes eller fryses. Den mest brysomme arten er sagtannet nøttebille (Oryzaephilus surinamensis, som betyr riselskeren fra Surinam). Denne billen er ca. 2 mm lang og brun, med tannet kant på brystskjoldet. Den angriper melvarer, kjeks, nøtter og andre tørre matvarer. Det beste mottiltaket mot den er å oppbevare alle slike varer i tette beholdere (for eksempel plastbokser med tettsluttende lokk).


== Systematisk inndeling / arter som forekommer i Norge ==

Ordenen biller, Coleoptera
Underordenen Polyphaga
Gruppen (infraorden) Cucujiformia
Overfamilien glans- og flatbiller, Cucujoidea
Familien skogflatbiller, Silvanidae
Underfamilien treflatbiller, Brontinae Blanchard, 1845
Stammen Brontini
Slekten Australodendrophagus Thomas, 2004
Slekten Australohyliota Thomas, 2004
Slekten Brontoliota Thomas, 2004
Slekten Brontopriscus Sharp, 1886
Slekten Dendrophagella Thomas, 2004
Slekten Dendrophagus Schönherr, 1809
Dendrophagus crenatus (Paykull, 1799) - finnes i Norge
Slekten Macrohyliota Thomas, 2004
Slekten Megahyliota Thomas, 2004
Slekten Microhyliota Thomas, 2004
Slekten Notophanus Thomas, 2011
Slekten Parahyliota Thomas, 2004
Slekten Protodendrophagus Thomas, 2004
Slekten Uleiota Latreille, 1796
Uleiota planata (Linnaeus, 1761) - finnes i Norge
Slekten †Cretoliota Liu et al., 2019
Slekten †Dendrobrontes Kirejtshuk, 2011
Slekten †Protoliota Liu et al., 2019
Stammen Telephanini
Slekten Aplatamus Grouvelle, 1912
Slekten Australophanus Thomas, 2008
Slekten Bolianus Karner, Salvato & Uliana, 2015
Slekten Borneophanus Yoshida & Hirowatari, 2018
Slekten Cryptamorpha Wollaston, 1854
Slekten Euplatamus Sharp, 1899
Slekten Indophanus Pal, 1982
Slekten Megapsammoecus Karner, 1995
Slekten Psammaechidius Fairmaire, 1869
Slekten Psammoecus Latreille, 1829
Psammoecus bipunctatus (Fabricius, 1792) finnes i Norge
Slekten Pseudochrodes Reitter, 1876
Slekten Telephanus Erichson, 1845
Slekten †Antiphloeus Kirejtshuk & Nel, 2013


== Referanser ==


== Kilder ==
Coulson, S.J. 2007. On the occurrence of Oryzaephilus mercator (Fauvel, 1889) (Coleoptera, Silvanidae) on Svalbard, Norway. Norwegian Journal of Entomology 54: 21-22.
Silfverberg, H. 1992. Enumeratio Coleopterorum Fennoscandiae, Daniae et Baltiae. (Liste over Nordens biller). Helsinki.
Thomas, M.C. 2005. A preliminary checklist of the flat bark beetles of the world (Family Silvanidae). [1]


== Eksterne lenker ==
(no) treflatbiller hos Artsdatabanken 
(en) treflatbiller hos Fossilworks 
(en) treflatbiller hos ITIS 
(en) treflatbiller hos NCBI 
(en) Kategori:Brontinae – bilder, video eller lyd på Wikimedia Commons 
Brontinae – detaljert informasjon på Wikispecies